Diari Oficial de la Generalitat Valenciana


Sumari del DOGV 4148, del 14-12-2001 (2001/11634)

RESOLUCIÓ de 24 d'octubre de 2001, del director general d'Urbanisme i Ordenació Territorial per la qual s'esmenen les deficiències de l'Acord de la Comissió Territorial d'Urbanisme de València, de 4 d'octubre de 2001, i es declara definitivament aprovat l'expedient de taxació conjunta de constitució de servituds per a executar el clavegueram del Vedat en el terme de Torrent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4148

Data del DOGV
:   14-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11462


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 24 d'octubre de 2001, del director general d'Urbanisme i Ordenació Territorial per la qual s'esmenen les deficiències de l'Acord de la Comissió Territorial d'Urbanisme de València, de 4 d'octubre de 2001, i es declara definitivament aprovat l'expedient de taxació conjunta de constitució de servituds per a executar el clavegueram del Vedat en el terme de Torrent. [2001/11763]
  
Atés que s'han esmenat les deficiències a què fa referència l'Acord de la Comissió Territorial d'Urbanisme, de 4 d'octubre de 2001, relatiu a l'expropiació de terrenys pel procediment de taxació conjunta, per a la constitució de servitud per a executar el clavegueram del Vedat en el terme de Torrent, i de conformitat amb el que ordena la resolució del director general d'Urbanisme i Ordenació Territorial, de 24 d'octubre de 2001, per la qual es declara definitivament aprovada l'esmentada taxació conjunta, es procedeix a la publicació de l'esmentat Acord:
  
La Comissió Territorial d'Urbanisme de València, en la sessió realitzada el dia 4 d'octubre de 2001, va adoptar l'Acord següent:
  
Vist l'expedient tramés per l'Ajuntament de Torrent relatiu a l'expropiació de terrenys pel procediment de taxació conjunta, per a la constitució de servitud per a executar el clavegueram del Vedat, en el terme de Torrent, i de conformitat amb els següents:
  
Antecedents de fet
  
Primer
  
L'expedient es va sotmetre a informació pública per Decret de l'alcaldia de 14 de novembre de 2000, en el BOP, en el BOE i en el diari Levante, i per notificació individualitzada a cadascun dels propietaris afectats. L'administració actuant ha emés informe sobre les al·legacions presentades.
  
Segon
  
El projecte consta de relació de propietaris i descripció de béns i drets afectats, amb fulls de preu just individualitzats de cada finca, per la qual cosa està complet i compleix el que estableix l'article 135 del text refós de la Llei del Sòl de 1976.
  
Tercer
  
Torrent té pla general aprovat definitivament per la Comissió Territorial d'Urbanisme de València en la sessió realitzada el 26 de gener de 1990.
  
El projecte d'obres de Sanejament i Depuració d'Aigües Residuals del Vedat va ser aprovat definitivament per l'Ajuntament per Acord plenari de 7 de maig de 1998. Posteriorment, va ser necessària una rectificació que va ser objecte d'exposició pública per Decret de 7 de novembre de 2000.
  
Quart
  
L'objecte de l'expedient és la taxació conjunta per a la constitució de servituds i ocupacions temporals per a l'execució de la xarxa de clavegueram del barri del Vedat.
  
El promotor de l'actuació és l'Ajuntament de Torrent.
  
Cinqué
  
La Comissió Informativa de la Comissió Territorial d'Urbanisme de València, en la sessió realitzada el 28 de setembre de 2001, va emetre un informe relatiu al projecte de què tractem, i així compleix el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient s'ha tramitat d'acord amb el que estableixen els articles 68 i 138 i següents del text refós de la Llei del Sòl de 1976, per la qual s'han complert les garanties procedimentals exigibles.
  
La recent STC d'11 de juliol de 2001 declara inconstitucional l'article 38 de la Llei del Règim del Sòl i Valoracions, en el qual es regulava que, en la tramitació de les expropiacions per taxació conjunta, el pagament o dipòsit de l'import de la valoració establerta per l'òrgan competent en aprovar el projecte d'expropiació habilitarà per a procedir a l'ocupació de la finca. No obstant això, i en virtut de la declaració d'inconstitucionalitat de la disposició derogatòria del text refós de la Llei del Sòl 1992 (efectuada per la STC 61/1997) que derogava la Llei del Sòl de 1976, s'ha rehabilitat aquest text legal, en l'article 138 del qual es recull el mateix contingut legal que en l'inconstitucional article 38. Per tant, en defecte de regulació autonòmica, i en virtut de la clàusula residual de l'article 149.3 de la Constitució, el procediment de taxació conjunta serà el regulat per l'article138 de la Llei del Sòl de 1976.
  
Segon
  
L'expedient està complet, amb la qual cosa es compleix el que estableix l'article 202 del Reglament de Gestió Urbanística.
  
Tercer
  
D'acord amb el que estableix l'article 68 del text refós de la Llei del Sòl de 1976, quan per a l'execució d'un pla no calga l'expropiació del domini i siga suficient la constitució d'alguna servitud sobre aquest, prevista pel dret privat o administratiu, podrà imposar-se aquesta d'acord amb el procediment de la Llei d'Expropiació Forçosa, per mitjà dels següents requisits:
  
- Autorització de la Comissió Territorial d'Urbanisme, i
  
- No excedir la indemnització que procediria abonar de la meitat de l'import de la que correspondria satisfer per l'expropiació absoluta.
  
El criteri de valoració utilitzat en el present procediment aplica l'article 43 de la Llei d'Expropiació Forçosa, i a fi de fixar valors de taxació que resulten conformes amb el valor real dels béns i drets objecte de l'expropiació s'han tingut en compte determinats criteris estimatius:
  
Servitud permanent de pas. Amb una valoració per metre quadrat igual al 35% del valor cadastral de la finca, que inclou la indemnització legal per ocupació temporal i el 5% en concepte de prima d'afectació.
  
Ocupació temporal. Aplicant el preu unitari per metre quadrat igual a un percentatge del valor cadastral obtingut per mitjà de l'expressió: (A/12)x B x VC. En la qual A serà el temps de durada, B és el percentatge de valor cadastral corresponent a un lloguer anual i que es considera en 0'16 (16% del valor cadastral per any i metre quadrat), i VC correspon al valor cadastral per metre quadrat de cada parcel·la.
  
Béns indemnitzables. S'han considerat les espècies vegetals afectades, ja siguen arbòries, arbustives o plantes entapissants, amb una valoració de 300 PTA. /m2, plantes de plantabanda a 800 PTA. /m2 i les espècies arbòries i arbustives s'han valorat tenint en compte l'alçària i diàmetre, així com les despeses de transport i plantació.
  
Quart
  
Durant la realització de la Comissió Territorial d'Urbanisme es considera convenient sol·licitar un informe a l'administració competent en matèria de cadastre.
  
Cinqué
  
La Comissió Territorial d'Urbanisme és l'òrgan competent per a resoldre sobre l'aprovació dels expedients d'expropiació pel procediment de taxació conjunta, de conformitat amb el que estableix l'article 202.6 del Reglament de Gestió Urbanística i l'article 10.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 4 d'octubre de 2001, acorda:
  
Supeditar l'aprovació definitiva de la taxació conjunta de constitució de servituds per a executar el clavegueram del Vedat en el terme de Torrent, així com la declaració de la urgent ocupació dels béns i drets afectats, fins que se sol·licite informe a la Gerència Regional del Cadastre.
  
Una vegada esmenats aquests aspectes per l'Ajuntament de Torrent caldrà que aquest informe d'això al president d'aquesta Comissió la qual queda facultada a l'empara del Decret 137/1990, de 30 de juliol, del Consell de la Generalitat perquè ordene la publicació de l'Acord d'aprovació definitiva en el Butlletí Oficial sense necessitat d'un nou acord d'aquesta Comissió a la qual haurà d'informar posteriorment de les actuacions.
  
Contra la present Resolució, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que puga interposar qualsevol altre recurs que considere oportú.
  
Amb data 23 d'octubre de 2001, pels Serveis Tècnics del Servei Territorial d'Urbanisme i Ordenació Territorial s'emet un informe favorable sobre l'expedient, i es considera complit l'acord de la Comissió Territorial d'Urbanisme de València de 4 d'octubre de 2001.
  
Vistos la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta dels preceptes de concordant aplicació, el director general d'Urbanisme i Ordenació Territorial resol:
  
1) Considerar complit l'Acord de la Comissió Territorial d'Urbanisme de València de 4 d'octubre de 2001, relatiu a l'expropiació de terrenys pel procediment de taxació conjunta, per a la constitució de servitud per a executar el clavegueram del Vedat en el terme de Torrent,
  
2) Declarar definitivament aprovat l'expedient de taxació conjunta de constitució de servitud per a executar el clavegueram del Vedat en el terme de Torrent, així com la declaració de la urgent ocupació dels béns i drets afectats i ordenar la publicació en el BOP del mencionat acord.
  
Contra la present Resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que considere oportú.
  
Respecte dels punts 1 i 2 no es pot interposar cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix cal notificar el present acord als interessats titulars de béns i drets que consten en el projecte d'expropiació, i adjuntar a aquest còpia del full de preu just aprovat i comunicar-los que, en el termini de 20 dies hàbils següents al de la recepció de la notificació, podran manifestar per escrit davant aquesta Comissió Territorial d'Urbanisme la seua disconformitat amb la valoració establerta en l'expedient aprovat. Si, en aquest termini, els interessats no formulen oposició a la valoració es considerarà acceptada la que es fixa en l'acte present d'aprovació de l'expedient, i es considerarà determinat el preu just definitivament i de conformitat. Dels fulls d'apreciació impugnats, aquesta Comissió, juntament amb l'expedient, donarà trasllat al Jurat Provincial d'Expropiació Forçosa de València.
  
València, 24 d'octubre de 2001.- El director general d'Urbanisme i Ordenació Territorial: José María Benlliure Moreno.